gl gl gl es en gl gl ast es pt es gl gl gl gl en ast gl gl es en gl en it fr gl gl es gl gl gl es pt en en en gl gl gl gl gl gl gl gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl es pt en en en gl gl es gl gl gl gl gl gl gl gl gl gl gl es pt es gl hbs_lat gl gl pt gl eo gl gl gl gl gl fr es cs gl gl gl it gl gl it fr gl fr gl en gl en en en en gl en en en en gl
Anxo Baranga, artista: “Eu sempre pinto en galego” - Nós Televisión
Pintor, dramaturgo, narrador, este valdeorrés vive Galicia desde Catalunya onde participa en varios proxectos culturais nos que deixa sempre apegada do país.
Anxo Baranga (Córgomo, 1956) chegou a Barcelona no 1979 e tras pasar pola Escola Massana centrou a súa actividade creativa primeiro no debuxo (colaborou con publicacións como A Nosa Terra e ilustrou varios libros) e na pintura con exposicións en galería, centros de arte e mesmo a través do muralismo na súa casa de Córgomo. Como dramaturgo traballou o teatro popular e nel segue.
Levas moitos anos vivindo en Barcelona e tamén participando de proxectos creados pola colectividade galega en Catalunya. Pasaches polo Centro Galego onde formaches parte dunha candidatura “alternativa” que logo creou o seu propio espazo a través da Asemblea Cultural Galega de Barcelona (ACGB). É positiva esta última experiencia?
Eu son un membro máis de ACGB e podo falar da miña experiencia. Estou encantado. Cando nos asentamos no barrio de Gràcia, no Ateneu Roig, fixémolo ao principio de xeito moi tímido. Conseguimos facer a nosa gran festa na Praza Joanic, un lugar moi turístico na ruta do Parque Güell, un lugar moi estratéxico. Acertamos coa festa na que actuou Ses e desde ese momento subimos en socios e as seccións incrementáronse. Mesmo participamos cunha aula de galego dentro da Cooperativa de Linguas que hai dentro do Ateneu Roig.
Os galegos en Gràcia abrímonos a outras entidades catalás e as outras ábrense a nós
O feito de compartir espazos con outras entidades é moi positivo posto que coñeces outras realidades culturais e ao tempo elas tamén coñeces a túa. Este ano fixemos as Letras Galegas compartindo espazo cos palestinos, coa Cooperativa de Linguas, coa Asociación de Veciños,… os galegos en Gràcia abrímonos a outras entidades catalás e as outras ábrense a nós.
Anxo Baranga en Barcelona
Era necesario romper o “gueto” de relacións das entidades galegas en Catalunya?
Esa endogamia que hai…. os galegos e galegas sempre falando das nosas cousas… autoexcluíndonos… Nós todo o contrario. Celebramos as Letras Galegas con maios e a LudoteGa, un proxecto de nais e pais para fomentar a lingua nos nenos e nenas. E falaban en galego e en catalán sen ningún problema. Iso é a finalidade coa que se creou a ACGB, a integración sen perder a nosa identidade.
Estamos coa idea de cantar cancións palestinas e eles cancións galegas porque, casualidades, Palestina celebra en maio tamén a súa festa reivindicativa.
Anxo Baranga forma parte da listaxe de artistas galegos que vive no exterior. Nomeadamente na pintura, unha das túas formas de expresión principais, segues a crear…
Eu fun alumno da Escola Massana de aí comezou moita xente que seguimos en contacto e traballando en proxectos colectivos. Mais temos un país, falo de Galicia, Catalunya, o estado español, que non mira á pintura como algo necesario. Logo traemos pintores estranxeiros, mercando cadros,… e a xente que está pintando aquí e agora, que están vivos, será logo patrimonio que terá ese país.
Temos un país, falo de Galicia, Catalunya, o estado español, que non mira á pintura como algo necesario
Houbo un boom nos 90 que rematou coa crise do 2007. Agora funcionamos a nivel de asociacións de artistas. En maio participei nunha proposta no barrio do Raval, no centro de Barcelona, con personaxes galegos nun lugar onde conviven 280 idiomas. A nosa lingua segue estando entre as vinte máis faladas aquí. Galicia está presente no Raval.
Eu sempre pinto en galego e nesta ocasión traballei con Jaume Muelas e o poeta galego Lito Caramés. Trazamos unha serie de historias que saían da literatura e mesmo a literatura saía da obra. Houbo neste proxecto unha mistura de pintura, teatro, poesía e narración oral.
Ademais de pintar segues moi activo no mundo do teatro, non?
Sigo do grupo Furafollas e estraremos este mes de xuño a obra “Fronteiras” que tenta reflexionar sobre a inmigración, o efecto chamada dos denominados “países máis felices do mundo” e os problemas que teñen para poder entrar.
Ademais estou nun proxecto da Associació de Narradors i Narradores de Catalunya, da que formo parte, cunha actuación no Ateneu Roig. Estes dous proxectos terán a súa unión nunha idea que me gustaría levar a Galicia.
Hai que ser conscientes que en narración oral os galegos e galegas somos unha potencia
Hai que ser conscientes que en narración oral os galegos e galegas somos unha potencia. Aquí asimílase a narración oral galega á calidade.
Aquí aínda se lembran as xornadas de Teatro de Córgomo, en Valdeorras…
O traballo está feito. Comezáronse a facer no 2001 cando non habí ningún grupo de taetreo na comarca. No 2005 crease a compañía “Gargallada” e dous anos despois había oito compañías seguindo a idea de Córgomo de facer teatro popular. Chegaron a ser eses anos máis de cen persoas ensaiando teatro en galego, algo impensable ao inicio. Aínda hoxe hai xente que segue e coa me gustaría facer narración oral. Sempre dentro do teatro non profesional.
Vives en Catalunya mais tes un pé en Galicia e supoño que a situación sociopolítica catalá sairá en moitas conversas cando nos visitas. Como a explicarías para as persoas que só teñen unha referencia externa? Ten solución a relación Catalunya-España?
Como continúen facendo as cousas como ata agora non lle vexo solución. E é fácil de arranxar se fósemos un país democrático. O problema de Catalunya e España soluciónase cun simple referendo e xa está. Cando hai un problema deste tipo con tanta xente pedindo votar vótase e xa está. Ningún Estado pode dicir que votar é ilegal. Se hai unha norma que di isto esa norma non está ben. E Catalunya non se vai a ir de España logo dese referendo.
O problema de Catalunya e España soluciónase cun simple referendo e xa está
Temos que convivir. A política inventámola nós. Os estados inventámolos nós. Pódese facer e desfacer para que esteamos cómodos os uns cos outros. Eu véxoo moi claro.
Artigo anteriorCanta, miña pedra. canta. Homenaxe a Antonio Fraguas
Seguinte artigo‘Luzia e o morcego’, a canción de Guadi Galego para a escola Semente
ARTIGOS RELACIONADOSMÁIS DO AUTOR
Este 8 de marzo, conéctate a Nós Televisión
Nerea Vázquez, Lagharta Ilustraçom: “Hai características que se lle atribúen ás mulleres negativamente que son representativas dos animais”
Helena Salgueiro, autora de ‘ferro, federici’: “As mulleres somos a máquina produtiva máis necesaria do capitalismo”
Que é para ti a webserie feminista Monstras? “Unha rebelión, cambio, transgresión, equipo, Monstras é unha experiencia”
Joan Rios ilustra as súas letras con Galiza: “Quería facer unha homenaxe ás pequenas palabras que merecen ser coñecidas”
Galego de Todo o Mundo
Rede Galega de Videoblogues
Empregamos cookies propias e de terceiros para mellorar a súa experiencia e os nosos servizos, analizando a navegación no noso sitio web. Preme en "Aceptar" para dar o teu consentimento para o uso das cookies.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.